(ซีรีส์สารคดีจาก NETFLIX)
สวัสดีครับ
ดูจากหมวกแล้ว คุณคงจริงจังเรื่องปลามากสินะ
ได้ยินมาว่านี่เป็นเมนูที่อร่อยที่สุดในฟินแลนด์
เมนูปลาดั้งเดิมของฟินแลนด์ชื่อว่ามูอิกกู
มูอิกกูเหรอ
ครับ หน้าตาดีแต่รสชาติยิ่งอร่อยไปใหญ่
ผมว่ามูอิกกูควรเป็นปลาประจำชาติฟินแลนด์นะ
- โชคดีครับ ขอบคุณ - ขอบคุณครับ
ผมขอประกาศให้มูอิกกู เป็นปลาประจำชาติฟินแลนด์!
ใช่เลย
กินกันเลย
เอาเลย มันอร่อยมาก
คุณไม่ได้กินนี่ ลองชิมดูสิ
แม็ตตี้ ทอดด์ คุณอยู่ไหนน่ะ
เหมือนให้อาหารแมวน้ำที่สวนสัตว์เลย
ชายผู้มีความสุขและหิว
กำลังเดินทางข้ามทะเลข้ามท่า
เขากำลังพยายามเข้าใจ
ศิลปะของพาสต้า เนื้อหมู ไก่และแกะ
เขาจะขับไปหาคุณ
เขาจะบินไปหาคุณ
เขาจะร้องเพลงให้คุณฟัง
และเขาจะเต้นให้คุณดู
เขาจะหัวเราะกับคุณ
และเขาจะร้องไห้ให้คุณ
มีอย่างเดียวที่เขาขอเป็นการตอบแทน
ใครสักคน ใครสักคน
ใครสักคน
ใครสักคนให้อาหารฟิลหน่อย
ใครสักคนช่วยให้เขาเดี๋ยวนี้เลย
(เฮลซิงกิ)
มีไม่กี่ประเทศหรอกครับ ที่จะอวดได้ว่ามีน้ำที่สะอาด
อากาศที่บริสุทธิ์ และป่าที่อุดมสมบูรณ์ที่สุดในโลกได้
แต่ที่นี่ทำได้
ผมอยู่ที่ฟินแลนด์ และมันวิเศษมาก
คุณรู้ไหมว่าซานตาคลอส มีที่อยู่อย่างเป็นทางการที่นี่นะครับ
และนี่คือเมืองหลวง เฮลซิงกิซึ่งงดงามจริงๆ
ฟินแลนด์ตั้งอยู่ระหว่างสวีเดนและรัสเซีย
และทั้งสองประเทศนี้ ต่างก็เคยปกครองฟินแลนด์อยู่หลายปี
ทำให้ตัวตนของฟินแลนด์มีปนทั้งสวีเดนและรัสเซีย
แต่ในปี 2021 ที่เราไปกันนี้ มันได้มีตัวตนความเป็นฟินแลนด์ที่โดดเด่นขึ้นมา
มันถูกสร้างขึ้นโดยผู้คน ที่ว่ากันว่ามีความสุขที่สุดในโลก
ถึงแม้พวกเขาจะไม่ได้ยิ้มร่าตลอดเวลา
และสร้างขึ้นจากอาหารของพวกเขา
จะเที่ยวในเมืองใหม่แบบไหนได้ดีไปกว่า การไปลองชิมอาหารดั้งเดิมที่ตลาดกันล่ะ
(เฮลซิงกิไบเอนเนียล)
นี่คือมาร์คัส เฮอร์สเคเนน
เขาพาผมไปที่ตลาดเก่า ซึ่งเปิดเป็นทางการในปี 1889
อย่างกับฝันเลย
นี่เป็นตลาดที่เก่าแก่ที่สุดในเฮลซิงกิครับ
ที่นี่เคยเป็นที่ที่เรานำเข้าของต่างถิ่นมา
มันจึงเป็นส่วนหนึ่งของประวัติศาสตร์ฟินแลนด์
มาร์คัสเป็นเจ้าของสตอรี่คาเฟ่
ซึ่งอยู่ใจกลางตลาดเก่า
และข้อดีของการรู้จักเจ้าของคาเฟ่ก็คือ
คุณถือแก้วไปไหนก็ได้
สวัสดีค่ะ ฉันลอร่า
ยินดีที่ได้รู้จักครับ เป็นร้านที่งดงามมากเลย
- โอ้ ขอบคุณนะคะ - ครับ
- สุดยอดเลย - ดูสิว่าคุณมีความสุขแค่ไหน
ใช่ค่ะ
คุณไม่ชอบเจ้าของร้านชีสเหรอครับ
แต่ผมไม่รู้จะทำหน้ายังไงดี
ตอนที่เธอบอกให้ผมลองจุ่มชีสลงในกาแฟดู
กินกาแฟกับชีสเหรอ
ใช่เลยค่ะ แค่จุ่มมันลงไป
ผมไม่เคยลองมาก่อนเลย
ฉันว่าคุณต้องลองอีกแน่ค่ะ
มันมีโปรตีนสูง ไขมันต่ำ และเกลือต่ำ เราจึงกินกันทุกวัน
ใครคิดกันเนี่ย
ไม่รู้สิคะ อาจจะเป็นซานตามั้ง
ใช่ อาจจะใช่นะ
เอาล่ะ ผมจะลองเลยนะ มันแบบ…
- ลุยเลย - ผมว่ามันแปลกนะ แต่…
ครับ
ชอบไหมคะ
- ชอบสิ ผมจะลองอีกคำ - โอเค
- นี่แหละเหตุผลที่เราเดินทาง - ใช่เลยครับ
จุ่มชีสในกาแฟ
และชิ้นต่อไปก็เหมือนชีสย่าง
แต่มันจะขยี้ชีสย่างที่คุณเคยกินกระจุยแน่
สาบานเลย
- เป็นคนขายชีสที่โหดดีนะครับ - ใช่เลย
ฉันภูมิใจในชีสของฉันน่ะค่ะ
ชีสย่างที่บ้านผมเพิ่งโดนขยี้กระจุยเลย
บอกแล้วไงคะ
- วันนี้คุณขยี้ไปหลายคนเลยนะ - ใช่ค่ะ
วันนี้เป็นวันของฉัน
แซลมอนรมควัน
คุณต้องชอบมันแน่
นี่เป็นวันแรกของผมในฟินแลนด์ และผมก็เจอร้านเซบาร์
คุณขายมันมานานแค่ไหนแล้ว
ยี่สิบเอ็ดปี
- แค่นั้นเองเหรอ - ใช่ครับ
- สินค้าคุณสวยมากเลย - ขอบคุณครับ
- ชน - ชน กินให้อร่อยนะ
ผมขอสั่งสักสามขีดแล่บางๆ นะครับ
คุณชอบชาร์คูทูรีใช่ไหมครับ
- ครับ - นั่นสินะ งั้นก็มาถูกที่แล้วครับ
โอ้ นี่ไงชาร์คูทูรี ผมเห็นเนื้อบางอย่างที่ไม่เคยเห็นด้วยสิ
อันนี้คือกวางเรนเดียร์รมควันครับ
ประหม่านิดหน่อยแฮะ นี่เป็นกวางเรนเดียร์คำแรกของผม
กวางเรนเดียร์คำแรกเหรอ
ว้าว รมควันมาเข้มนะ แต่…
แต่ไม่มีไขมัน
เหมือนเนื้ออบแห้งชั้นเลิศของอิตาลีน่ะ
- ใช่ครับ - วิเศษมาก
ตอนนี้ผมเป็นแฟนพันธุ์แท้กวางเรนเดียร์แล้ว
ผมลองกินอะไรที่ไม่เคยกิน กวางเรนเดียร์ตากแห้ง มูสกวางเรนเดียร์เหรอ
- ไม่ใช่เนื้อมูสกับกวาง แต่มูสกวางเรนเดียร์ - มูสกวางเรนเดียร์รมควันเย็น
- แล้วก็ยังเหลือซาลามี่อีกหนึ่งอย่าง - ว่ามาเลย
เจ้านี่คือเนื้อหมีครับ
หมีตากแห้งเหรอ
นี่ผมอยู่ไหนเนี่ย
นี่ก็ครั้งแรกอีกแล้ว
ครับ
แต่ผมไม่กลัวแล้วด้วยซ้ำ
เพราะทุกอย่างที่ลองไปมันอร่อยหมด
ใช่
- หมี - สบายๆ เนอะ
กินหมีแล้วไม่รู้สึกผิดนะ
เพราะไม่งั้นมันก็กินผมได้
ใช่
ในอเมริกาเราเรียกว่าซอน่า ในฟินแลนด์เขาเรียกว่าซาวน่า
มันเป็นส่วนสำคัญของชีวิตที่นี่
เกือบทุกบ้านในฟินแลนด์มีกัน
แต่ถ้าคุณอยากจะลองไป สถานที่ที่มีทั้งซาวน่าและอาหาร
คุณต้องไปที่ที่ชื่อว่าโลเลอ
- นี่ใครเนี่ย หมาคุณเหรอ - ครับ มันชื่อไทก้า
ไทก้า หวัดดี
นี่คือเจ้าของร้านนี้แจสเปอร์ พักโกเนน
นอกจากจะเป็นผู้ประกอบการแล้ว
เขายังเป็นนักแสดงที่ดังที่สุดในฟินแลนด์ด้วย
เขาเคยร่วมงานกับสไปก์ ลีมาแล้วหลายครั้ง
ที่บ้านเขาในเฮลซิงกิ เขามอบสิ่งที่คนฟินแลนด์ต้องการ
ผมเคยดูคลิปที่นี่ในยูทูบ
ที่คนจะเข้าซาวน่า
พอออกมาก็จะกระโดดลงน้ำเลย
- ครับ - ใช่ไหม ผมไม่ทำเด็ดขาด
เพราะผมเคยลอง…
ผมเคยลองโดดลงน้ำที่อ่าวในไอร์แลนด์มาแล้ว
และมันหนาวจัดเลย ซึ่งผมเดาว่าที่นี่น่าจะหนาวกว่าอีกใช่ไหมครับ
ครับ มันหนาวกว่า แต่ในเมื่อตอนนี้คุณมาที่ฟินแลนด์แล้ว
ถ้าไม่ลองเข้าซาวน่า แล้วโดดลงทะเลบอลติก
- ก็ถือว่ามาไม่ถึงนะครับ - ตัดออกด้วยนะ
ใช่
ใช่เลย เขาพูดถูกเผง
เราจะตัดท่อนนั้นออกนะ
เพราะฉันไม่อยากให้คนดูผิดหวัง
เอาล่ะ รีบเปลี่ยนเรื่องกันดีกว่า
แจสเปอร์มีสูตรซุปแซลมอน ที่ดังพอๆ กับเขาอยู่
มันน่าจะเป็นอาหารสไตล์โฮมเมดที่สุด ของฟินแลนด์แล้วครับ
เคล็ดลับในซุปแซลมอนของแจสเปอร์ คือมันไม่ใช่แซลมอน
เราอย่างให้มันเป็นมิตรกับสิ่งแวดล้อมมากที่สุด
ก็เลยไม่ใส่แซลมอน
แต่มันดูเหมือนแซลมอนนะ
ใช่ครับ มันคือปลาเรนโบว์เทราต์ ซึ่งเอามาใช้แทนแซลมอนได้ดี
เยี่ยมไปเลย พระเจ้าช่วย
นี่ก็เป็นอาหารสบายๆ สไตล์ฟินแลนด์น่ะครับ
พ่อแม่บอกเรื่องนั้นตอนผมอายุไม่ถึงสองขวบ
- พวกเขาพาผมไปที่ทะเลสาบ - ครับ
เกี่ยวไส้เดือนกับตะขอแล้วผมก็จับปลาเพิร์ชได้
และผมก็ตื่นเต้นจัด จนพอกลับมาบ้านแล้ว
ผมก็ไปตกปลาในโถส้วม ในอ่างล้างจาน
แล้วคุณจับได้อะไร
และ…
- ในแอ่งน้ำในสวน - ครับ
แล้วพวกเขาก็บอกว่าในนั้นมันไม่มีปลาหรอก
แต่ผมก็ไม่สน มันไม่ใช่ความรู้สึกของการจับได้
มันคือประสบการณ์ตอนตกปลาต่างหากที่มัดใจผม
นั่นแหละ คุณต้องเป็นหนึ่งเดียวกับธรรมชาติใช่ไหม
คุณต้องสนุกกับการอยู่ตรงนั้น
- ครับ - ต่อให้จับอะไรไม่ได้ก็ตาม
- ใช่เลยครับ ต้อง… - มันเหมือนกับอาชีพผมเลยนะ
นั่นน่ะ
การเพาะพันธุ์ปลามันแย่ตรงไหนเหรอ
เพราะถ้ามองแบบผิวเผินแล้ว เราคิดว่ามันน่าจะเป็นวิธีที่ดีนี่
- ครับ - ใช่ไหม
แต่การทำฟาร์มแซลมอนมันทำลายระบบชีววิทยา
ในแต่ละปีจะมีแซลมอนโตเต็มวัยตาย 50 ล้านตัว ในระหว่างการเพาะพันธุ์
- และแซลมอนยังไม่โตอีก 80 ล้านตัว - ทำไมล่ะ
คุณจับปลาหลายแสนตัวให้ว่ายวนในบ่อเล็กๆ
มันกลายเป็นบ่อเพาะเชื้อโรคต่างๆ มากมาย
และมันเกิดขึ้นใต้พรม ไม่มีใครมองเห็น
- ใช่เลย - ใช่ครับ
ผมไม่เคยรู้มาก่อนเลย
มันยังมีวิธีเพาะพันธุ์ปลาที่ดีกว่านั้นอยู่
ผมไม่ได้บอกว่า การเพาะพันธุ์ปลาทั้งหมดมันแย่นะครับ
- ครับ - แค่การทำฟาร์มแซลมอนแอตแลนติกเท่านั้น
ที่เลวร้ายมากๆ
ไม่ยักรู้ว่าแจสเปอร์ เป็นคนมองโลกในแง่ร้ายเบอร์นี้
ตายจริง ดูนี่สิ
สเต๊กกวางเรนเดียร์
เมื่อวานผมกินกวางเรนเดียร์ตากแห้งที่ตลาด
และก็คิดว่ามันวิเศษมาก
แต่ผมอ่านเจอมาว่ามันดีต่อสุขภาพมาก
ดีกว่าเนื้อวัวเยอะเลยใช่ไหม
ครับ ผมไม่กินเนื้อวัว
- ไม่กินเลยเหรอ - ครับ
ผมไม่กินไก่ หมู หรือวัว แต่ผมชอบกวางเรนเดียร์
นี่เป็นสเต๊กที่อร่อยจริงๆ
มันอร่อยมาก นุ่มมาก
ว้าว ชอบจัง
เด็กที่นี่เชื่อเรื่องซานตาคลอสเหมือนเราไหม
คุณรู้ไหมว่าผมจะสื่ออะไร
พอจะเดาออกครับ
โอเค ผมไม่ได้เข้าซาวน่าที่ร้านแจสเปอร์ แต่สุดท้ายผมก็ถูกโน้มน้าวจนได้
ข้างนอกมันหนาว
- ใช่ - แต่ในนี้อุ่น
- มันอุ่น - ผมชอบนะ
ผมชอบอุ่นๆ
ฟังนะ คุณอยากเห็นผมถอดเสื้อ มากกว่าตอนละครั้งจริงๆ เหรอ
และผู้ที่มาร่วมอบไอน้ำกับผมก็คือเคนเนธ นาร์ส
เขาเป็นนักเขียนบทความเรื่องอาหาร และเป็นคนสร้างแอปชื่อเวิลด์ออฟเมาธ์
ซึ่งเป็นแอปแนะนำร้านอาหารทั่วโลก
ถูกใจผมเป๊ะ
รู้ไหมว่าเกิดอะไรขึ้น ในการแข่งขันชิงแชมป์โลกซาวน่าเมื่อสิบปีก่อน
- มีการแข่งขันชิงแชมป์โลกด้วยเหรอ - ครับ
- ว่าใครจะทนร้อนได้มากที่สุดเหรอ - ครับ
- เกิดอะไรขึ้นเหรอ - ในรอบชิง…
- ครับ - เป็นศึกระหว่างฟินแลนด์กับรัสเซีย
ครับ
ทั้งคู่ถูกหามออกไป
ฟินแลนด์เป็นลม ส่วนรัสเซียตาย
เรื่องจริงนะ
นี่เป็นกีฬาที่โง่ที่สุดที่ผมเคยได้ยินมาเลย
ใช่เลย ผมเห็นด้วย
มันควรจะอุ่นสบายเฉยๆ นี่
และนี่คือตอนที่คุณรู้สึกถึงความร้อน
ผมรู้สึกแล้วนะ
ทุกคนสแตนด์บายก่อนนะครับ
ใช่ ตอนนี้กล้องคงฝ้าขึ้นล่ะสิ
เพราะเราอยู่ในซาวน่า
วันนี้ทวยเทพเมตตาผม
เราไม่ได้จัดเต็มมาก เพราะมีกล้องอยู่ด้วย
และถ้าตั้งให้ซาวน่าร้อนเกินไป กล้องจะขึ้นฝ้าและถ่ายอะไรไม่ได้เลย
อยากให้ผมช่วยไหม
เคนเนธอยากให้ผมดูสิ่งที่เรียกว่าไส้กรอกซาวน่า
ไม่ได้มุกนะ
ไม่ได้มุก
ดูสิ!
ขอเสนอไส้กรอก
ขอเสนอไส้กรอก ไส้กรอกซาวน่า
ขอบคุณพระเจ้าที่มันเป็นไส้กรอกจริงๆ
เราจะห่อมันตรงนี้
คุณใส่เข้ากองไฟสินะ
ตายจริง
ตอนแรกผมคิดว่าเราจะอบไอน้ำมัน
และมันคงฉ่ำไปด้วยรสจากเหงื่อเราด้วย
ซึ่งชวนให้แหวะนิดๆ นะ แต่แบบนี้น่าจะอร่อยดี
ใช่
ระหว่างให้ไส้กรอกได้เข้าซาวน่า เคนเนธก็เตรียมของว่างมาให้
พระเจ้าช่วย นี่เป็นสเปรดที่ดีที่สุด ที่ผมเคยเห็นในซาวน่าเลย
น่าจะอย่างนั้นครับ
นี่ดูเหมือนสลัดไข่เลย
ครับ นี่เหมือนกับสลัดไข่แบบฮาร์ดคอร์ เพราะมันเป็นไข่สับใส่กับเนย
แบบไหนอร่อยกว่าครับ
ชอบสลัดไข่หรือแบบใส่เนย
มายองเนสหรือเนย
นี่มันละมุนกว่าและอร่อยกว่าครับ
ใช่ ผมก็ว่างั้น
ขอโทษทีนะ มายองเนส
- ว้าว - ว้าว!
ของจริงนะ
ร้อน มันร้อนมากเลย
หยิบส้อมขึ้นมาสิครับ
ใช่ เข้าท่าดี
ผมคิดว่าจะต้องอยู่ในกล่องร้อนระอุ
ซึ่งไม่น่าเพลิดเพลินเลย แต่ผมก็เริ่มเห็นเสน่ห์ของมัน
ในนี้มันเหมาะสำหรับสองคน
แต่เรามีกันสี่คน
ถ้าคุณนับรวมสองคนนี้กับกล้องตัวเบ้อเร่อด้วย
มันอุ่นดี
ผมเริ่มรู้สึกละ ขอตัวออกไปข้างนอกสักแป๊บ…
- ผมรอนี่นะ - ขอไปรับลมเย็นหน่อย
แล้วเดี๋ยวผมกลับมานะครับ
เดี๋ยวเจอกันนะ
อ๋อ ผมลืมบอกไป ซาวน่าที่นี่อยู่บนเรือ
- โอเค - ข้างนอกหนาวมากเลย
สวัสดีครับ
- สวัสดี - เป็นไงบ้างครับ
ผมสบายดี เป็นไงบ้างครับ
มีเชฟในฟินแลนด์ชื่อคิม มิคโคลา
เขาเคยทำงานที่โนม่า ร้านอาหารที่ดีที่สุดในโลก
ตอนนี้เขาทำอะไรอยู่เหรอ
ตอนผมบอกคนที่โนม่าว่าผมจะมาขายไก่
- ครับ - ทุกคนคิดว่าผมอำเล่น
แต่พอแบบ
- ร้านอาหารต้องปิดเมื่อปีก่อน - ใช่
ผมเลยคิดว่า "ลุยเลยสิ"
ผมพยายามหาทางขายอาหารในราคาถูก
- ครับ - เพราะเห็นๆ อยู่ว่า
- ตอนนี้ใครๆ ก็ลำบากกัน - ใช่เลย
เราเลยออกแบบรถตู้ทั้งคัน เพื่อทำเมนูเดียว เบอร์เกอร์ไก่
เป็นอะไรที่ผมชอบมากเลย เวลาที่คนที่ร่ำเรียนมา
และรู้วิธีทำสิ่งนั้นๆ จริงๆ มามุ่งมั่นกับอะไรที่เรียบง่าย
- ครับ พร้อมไหมเอ่ย - พร้อมครับ
นี่เป็นลูกผสมระหว่างไก่เผ็ดแนชวิลล์ส
- เยี่ยม - กับไก่ทอดเกาหลี
วัตถุดิบทั้งหมดมาจากฟินแลนด์ และเราขายพวกนี้ในราคาห้าเหรียญครับ
มหัศจรรย์
ซึ่งในเฮลซิงกิ นี่น่าจะเป็นราคาต่ำสุดแล้วครับ
ว้าว คุณทาซอสอะไรน่ะ
บอกไม่ได้หรอก
- อ๋อโอเค เป็นซอสลับสินะ - ใช่ครับ
มันเป็นซอสแสนซน มันจะหกไปทั่วเลยล่ะ
ซอสแสนซน! มาแล้วแฮะ ขนมปังนุ่มมาก
พระเจ้าช่วย
- มันเหมือนขนมปังมันฝรั่งน่ะครับ - ใช่
เราเอาไปนึ่งแทนที่จะปิ้ง
ใครอยากชิมบ้างเอ่ย
อร่อยไหมครับ
ไม่เห็นต้องถาม
งั้นก็ดีครับ
ผมเรียนท่านี้มาจากเพื่อนเก่าในชิคาโก
นี่มันแซนด์วิชไก่มิชลินสามดาวแล้ว
และผมก็อยู่ที่รถตู้ริมแม่น้ำ!
คุณคงคิดว่า "แค่รถขายแซนด์วิชไก่ทอด ที่อร่อยเลิศในราคาห้าเหรียญ" น่าจะว้าวแล้ว
แต่เขายังไม่หยุดแค่นั้น
เขายังเปิดธุรกิจอาหารอีกอย่างชื่อว่าค็อตติ
ซึ่งจะส่งอาหารแสนอร่อยไปถึงประตูบ้านคน
และนี่ก็เช่นกัน มื้อนี้ก็แค่ห้าเหรียญ
คิมคำนวณราคามาดีแล้ว และเขาก็ยึดตามนั้น
เรามีอาหารหลายเมนูครับ และมันก็ง่ายๆ
นี่คือสเต๊กวอลเลนเบิร์ก
มันทำจากปลาไพค์ชุบเกล็ดขนมปังแล้วเอาไปทอด
ผมคิดว่าทุกคนควรมีประสบการณ์ ได้ลองกินอาหารอร่อยๆ ดู
เยี่ยมไหมล่ะครับ ที่เขาเอาใจใส่คนอื่น
ที่อาจจะไม่มีงบกินอาหารที่ร้านโนม่า
ไม่ต้องพูดถึงร้านหรูหราทั่วโลกเลยน่ะ
นี่เป็นอาหารสำหรับพวกเขา
และก็สำหรับผมในวันนี้ด้วย
ดูควันฉุยๆ นั่นสิ อร่อยมากนะครับ
มันเป็นอาหารปลอบประโลมใจ
มันเหมือนอาหารประจำฟินแลนด์น่ะครับ
นี่ไม่ใช่อาหารอร่อยในราคาห้าเหรียญนะ
นี่มันขายเท่าไรก็ได้
ครับ แต่เราจะขายที่ห้าเหรียญ
ก็ได้ ผมชอบต่อราคาน่ะ
มันอร่อยนะ
อาหารที่อร่อยขนาดนี้ สมควรมีวิวที่สวยพอๆ กัน
ผมชอบสไตล์คุณนะ
เราไปที่ท่าเรือ ให้ผมกินต่อกันดีกว่า
ได้ครับ
ดูสถานที่อันงดงามนี่สิ
มันเจ๋งดีนะครับ ส่วนที่ดีที่สุดของเฮลซิงกิคือวิวนี้แหละ
ผมขอเลี้ยงมันฝรั่งราคา 30 เซนต์คุณได้ไหม
ไม่ล่ะครับ ผมอิ่มละ
คุณต้องฟิตหุ่นรอรับหน้าหนาว ในแคลิฟอร์เนียใต้นี่นะ
ใช่ ตอนที่ผมหนาว 15 องศา
ผมว่ามันอร่อยมาก
และผมดีใจที่ได้โชว์ให้ทุกคนเห็น ว่าคุณทำอะไรอยู่
และผมอยากจะบอกนะ เรเน่ เรดเซปิ
บางทีคุณน่าจะคิดถึงคนอื่นบ้างน่ะ
โอ๊ย เขาต้องโทรหาผมแน่
ไม่นะ
ใกล้ใจกลางเมืองเฮลซิงกิ คุณจะพบกับสวนซิเบเลียส
และงานประติมากรรมเหล็กขนาดยักษ์
ซึ่งอุทิศให้แก่นักประพันธ์ดนตรีคลาสสิก ผู้ยิ่งใหญ่ของฟินแลนด์ ฌอน ซิเบเลียส
ด้วยท่อกลวงกว่า 600 ท่อนี้ ใครๆ ทำเพลงของตัวเองได้ใช่ไหมล่ะ
ผมว่าผมติดนะ
ผมจะไปตกปลา ผมจะไปตกปลากับผู้เชี่ยวชาญ
นี่คืออันตี เซ็ตเตอร์เบิร์ก
เขาเป็นหัวหน้าบรรณาธิการของนิตยสารตกปลา ชื่อดังของฟินแลนด์
เขาเชี่ยวชาญเรื่องนี้
เขาพาผมขึ้นสปีดโบ๊ต
และเมื่อผมต้องออกไปล่องทะเลหนาวเหน็บ
ริชาร์ดเลยจับให้ผมใส่ชุดนี้
สวัสดีครับ ผมฟิล
สวัสดีครับ ยินดีที่ได้รู้จัก
พร้อมลุยภารกิจแล้วล่ะ
ครับ ขึ้นมาเลย
อันตีจะพาผมไปที่เกาะ
ที่เป็นส่วนหนึ่งของระบบสวนสาธารณะในเฮลซิงกิ
มันชื่อว่าเกาะงู
ทำไมมันถึงชื่อเกาะงูงั้นเหรอ ผมไม่อยากรู้หรอก
เรือลำนี้ไปได้เร็วแค่ไหนเหรอ
เจ๋ง! ผมยังไม่ตาย!
ครับ คุณจะเหวี่ยงเบ็ดจากมุมนี้
เยี่ยมเลย วิวสวยมาก
ครับ
เอาล่ะ เหวี่ยงไปด้านหลังแบบนี้เหรอ
ครับ สองมือนะครับ
สองมือนะ เข้าใจละ
ดูสิ ผมเป็นชาวประมงแล้ว
ลุยเลยนะ
ครับ
ใช่ มัน…
แล้วก็ปล่อยไป
มันไปไหนน่ะ
มันไปไหนแล้ว
ผมจับอะไรได้แล้ว!
ใช่
- หินนี่เอง - ดินน่ะ
แล้วผมจับปลาได้กี่ตัวเหรอ ศูนย์
โชคดีที่อันตีจับมาได้หลายตัว
เพราะอะไรเหรอ ก็เขาเป็นชาวประมงไง
- มันโชว์ครีบออกมา - มันโมโหสินะ
- ครับ - ก็เข้าใจได้นะ
- เป็นผมก็โมโห - ครับ
ถ้ากำลังจะกลายเป็นมื้อเที่ยงน่ะ
คุณไม่อยากเห็นตอนปลามันตายหรอกครับ
ผมขอไม่ดูนะ
ถ้าคุณอยากฟังเสียง เสียงมันงี้ครับ
ตลกดีนะ ภรรยาผมก็ทำแบบนี้ ใส่ผมทุกคืนก่อนเข้านอน
เธอไม่อยากให้ผมก่อเรื่อง
แต่ว่ากระท่อมนี้ รวมทั้งฟืนด้วย
ประชาชนใช้ได้ฟรีและรัฐบาลเป็นคนจ่ายให้
พวกเขาจ่ายเงินค่าสันทนาการให้คุณ เจ๋งแค่ไหนล่ะ
ผมนึกว่ามันจะเป็นช่วงเวลาแบบแบร์ กริลล์ส
แบบว่านี่คือปลานะ เราจะซัดมันแบบสัตว์ป่า
ไม่ครับ เขาเป็นเชฟด้วย
เขาเลยแล่ปลาแล้วก็เรียงบนแผ่นไม้ซีดาร์ จากนั้นก็เอาไปอังไฟ
ในสมัยโบราณมันไม่มี…
- ไม่มีเตาย่าง - ครับ
โอเค เราเลยทำแบบดั้งเดิมสินะ
และเขาไม่หยุดแค่นั้น
เขายังเก็บเห็ดมันปูป่ามาด้วย
พ่อผมต้องชอบสุดๆ
แฟฟเฟอลิงเกอสวยๆ พวกนี้น่ะ นั่นคือชื่อมันในภาษาเยอรมันนะ
นี่คือของโปรดเขาเลย แฟฟเฟอลิงเกอ
ชอบมากจนตอนวันเกิด เขาอยากกินแค่เจ้านี่อย่างเดียว
เห็ดพวกนี้น่ะ
คุณเก็บมาจากป่านี้เหรอ
เกาะข้างเคียงครับ
แล้วบนเกาะไม่มีเห็ดพิษเหรอครับ
มันมีเห็ดพิษนะ แต่ถ้าคุณรู้จักเห็ดดี…
แล้วคุณรู้จักมันดีสินะครับ
ไม่ดีมาก แค่ผม…
ถ้าเป็นเรื่องเห็ดแล้ว คุณต้องระวังให้ดีเสมอนะครับ
ขอเชิญรับชมอาหาร ที่อาจจะเป็นมื้อสุดท้ายของผมครับ
ใช่
เขาสับมันแล้วก็ใส่ครีมกับเนยลงไปหน่อย
ผัดให้เข้ากัน
แล้วก็โรยพาสลีย์ลงไป เท่านี้ก็เหมือนในร้านอาหารห้าดาวแล้ว
เพราะพ่อคุณชอบเห็ดมาก ผมเลยให้คุณเยอะๆ นะ
ขอบคุณครับ
ว้าว อันตี
พระเจ้า สดแบบไม่มีอะไรเทียบ
- ครับ - อร่อยสุดๆ ด้วย
เห็ดกับหางปลาก็เข้ากันดีมากๆ
อร่อยมาก
ครับ มันมีเกลืออยู่นะ ถ้าคุณอยากจะ…
- ต้องบอกเลยนะครับ - ครับ
คุณปรุงรสมาได้พอดี
ซอสเห็ดของคุณนี่ระดับโลกเลย
ปลาคุณก็ระดับโลก และอันตี คุณเองก็ระดับโลก
โอ้ ดีใจจังที่ได้ยินแบบนั้น
ผมจะอยู่นี่ละ
- กับอันตี - ครับ
คุณเคยนั่งเรือมาก่อนไหมคะ
- ผมเคยนั่งเรือมาก่อนไหมเหรอ - ค่ะ
เคยสิ แล้วคุณล่ะ
ฉันก็เคย! เราไปทางนั้นดีไหม
แล้วแต่คุณเลย ผมมีความสุขมากเลยล่ะ
ซาร่า ลา ฟาวน์เทนเป็นคนดัง และเชฟชื่อดังชาวฟินแลนด์
และเธอยอมมาพบผมที่คาเฟ่เรกาต้าที่แสนน่ารัก
ดูวิธีไปร้านอาหารนี้สิครับ
ตรงนี้อาจจะลื่นหน่อยนะ อย่าหล่นนะครับ
ค่ะ ค่อยๆ ไปดีกว่า
- ขอบคุณครับ - ไม่เป็นไรค่ะ
เป็นการนั่งเรือที่สนุกดีนะ
ค่ะ ไปดื่มกาแฟกันดีไหมคะ
เราควรจะดื่มกาแฟ กินขนม
พวกเขาอาจจะมีช็อกโกแลตร้อนด้วยนะ ไปกันเลยดีกว่า
พวกเขาอาจไม่มีมาร์ชเมลโลว์วางด้านบน แต่ไปดูกันก่อนนะคะ
ไม่มีเหรอ ไม่งั้นผมจะวีนเลย
- นี่มันดีจัง ให้ตายสิ - เหรอคะ
ไม่รู้สึกถึงความเป็นฟินแลนด์ด้วยซ้ำ
นี่คือขนมปังเนย
ฉันชอบมันนะคะ เราเรียกว่าวอยซิลมา
มันมีเนยและน้ำตาล ตรงกลางนี่อร่อยสุดเลยค่ะ
ดูเนยมันทะลักออกมาสิ
- ใช่ค่ะ - ให้ตายสิ
- คุณกินตรงกลางนะ - ไม่ค่ะ
คุณต้องกินมัน มันคือตัวเด็ดเลยค่ะ
เพราะงี้ไงเราถึงได้รักซาร่า นี่นะ
- ตรงนี้เหรอ - ค่ะ
ให้ตายสิ มันอร่อยมาก อร่อยมากๆ
ผมอยากรู้ทุกอย่างเกี่ยวกับคุณ
ผมอ่านเจอมาว่าพ่อแม่คุณพบกัน ที่โอลิมปิกปี 1980 ในทะเลสาบพลาซิด
ถูกต้องไหมครับ
แม่ฉันมาจากฟินแลนด์ เพื่อจัดงานโอลิมปิดฤดูหนาว
- ครับ - ส่วนพ่อฉันก็เปิดร้านอาหาร
- ฉันได้รับทุกอย่างที่เกี่ยวกับอาหารมาจากพ่อ - คุณมีรายการอาหารด้วย!
ค่ะ ฉันทำรายการอาหารมา 15 ปีแล้ว
ฟินแลนด์ทำให้ฉันมีแรงบันดาลใจเพราะธรรมชาติ
- ธรรมชาติรายล้อมไปหมด - มันกลมกลืนกันกับตัวเมือง
- ใช่ค่ะ - เหมือนว่านี่คือตัวเมือง
- นี่คือตัวเมืองค่ะ - เราอยู่ในเมืองนะ
แล้วแค่สิบนาทีก็เข้าไปในป่าลึกได้เลย
- ที่เราเข้าไปหาของป่าได้ - ใช่เลย
ใช่ และในหน้าร้อน ฉันชอบไปเล่นเจ็ตสกี
- ครับ - ฉันจะเอาเจ็ตสกีมารับคุณ
แล้วเราก็เที่ยวทั่วเมืองกัน แล้วไปดื่มกันต่อได้
คุณคงคิดว่าผมหนุ่มมากเลยสิ
- คุณอยู่ที่นี่มาตลอดเลยเหรอ - เปล่าค่ะ
ฉันเคยอยู่ที่นิวยอร์กแล้วก็ที่ฟินแลนด์
แต่ฉันรักฟินแลนด์ ฉันผูกพันกับเมืองนี้มาก
- คุณอยากจะอยู่ที่ไหนมากกว่า - ไม่นะ ฉันรักนิวยอร์ก
- เซ็นทรัลพาร์ค - ผมชอบที่สุดเลย
ฉันก็เหมือนกัน
- ใช่ - น้ำตาฉันจะไหลแล้วเนี่ย
- แต่อย่าไปเก็บของป่าที่นั่นนะ - ไม่ได้เลย
- หาอะไรไม่เจอหรอก - ไม่น่าจะเข้าท่านะ
พอพูดถึงการหาของป่าแล้ว
คุณคงคิดว่าเราต้องขับรถออกจากเมืองไปไกล
เข้าไปในป่าสินะ แต่ไม่เลย
เราแค่ต้องจอดริมทาง
- คุณคงคือซามี่สินะ - ครับ
ซามี่ ทัลเบิร์กเป็นสุดยอดเชฟ และเขาขึ้นชื่อเรื่องการหาของป่า
และวันนี้เขาก็มาพบผมในป่า
เสื้อลายพราง คุณเป็นนักล่าด้วยเหรอครับ
ผมไม่ได้ล่าสัตว์หรอก ผมเป็นนักหาของป่าและเป็นเชฟ
และคุณไม่อยากให้พวกเห็ดมันไหวตัวทันสินะ
- ผมหยอกเฉยๆ - ผมไม่เคยคิดถึงเรื่องนั้นเลย
คุณเคยหาของป่าบ้างไหม
ในซูเปอร์น่ะครับ
- ใช่ - ผมชอบซื้อของน่ะ
เป็นนักล่าของถูก
ถ้าคุณอยากเข้าใจการหาของป่าให้ลึกกว่านี้
คือมันเหมือนการกินแหละครับ
ทั้งหมดนี้มันอร่อยมากๆ
- นี่คือของที่คุณหาจากแถวนี้เหรอ - ใช่ครับ
- คุณชอบกระเทียมไหม - ชอบครับ
- ชอบมัสตาร์ดไหม - ครับ
งั้นเราทั้งคู่ก็ชอบกระเทียมกับมัสตาร์ด มันรสชาติเหมือนกระเทียมกับมัสตาร์ดเลยครับ
- ผมลุยเลยนะ - ครับ
มัสตาร์ดที่ฟินแลนด์มันรสงี้เหรอ
ไม่อร่อยอย่างที่คิด
คุณชอบเห็ดไหม
ผมชอบเห็ด
งั้นเรามาหาเห็ดกันครับ
งั้นเหรอ
ตรงนี้มีเห็ดรัสซูล่า
- กินได้หมดเลยครับ - จริงเหรอ
- ครับ - สีแดงสวยเลย
ครับ สีแดงสวยเหมือนไวน์แดง ออกแนวแดงเลือดหมูนิดๆ
- ครับ - ใช่
อันนี้เป็นเห็ดขนเม่น
ต้องดูว่าข้างในมีหนอนไหม
- ผ่าครึ่ง - ครับ
จะได้ดูให้แน่ใจว่าไม่ได้มีตัวอื่นแอบกินอยู่
ผมอยากจะขึ้นคำเตือนตัวใหญ่ๆ เลยนะครับ
อย่าลองทำแบบนี้หากไม่มีซามี่ ทัลเบิร์ก
หรือผู้เชี่ยวชาญในการหาของป่า เพราะว่า…
ถ้าเกิดคุณไปเก็บเห็ดผิดชนิดเข้า ตายแน่นอน
สัปดาห์หน้าเราจะเปิดร้านอาหารใหม่ครับ
และผมกำลังลองชิมสูตรอาหารอยู่
คุณอยากลองชิมซุปเห็ดของผมไหม
- ผมยินดีเป็นหนูทดลองให้ได้เลย - ดีครับ
ผมเชื่อใจคุณ อยากลองทุกอย่างที่คุณทำเลย
ซุปนิด ผักแต่งหน่อย
ง่ายๆ เนอะ
เขาเก็บเห็ดพวกนี้มา
เห็ดมันงามมาก แล้วก็ทำความสะอาดด้วยอุปกรณ์ชิ้นเล็กๆ
หั่นดูว่ามันด้านในไม่มีอะไร
แล้วก็หั่นเป็นชิ้นๆ ลงในชาม
และเมื่อเขาเป็นเชฟอัจฉริยะ เขาเลยทำแบบนี้ครับ
เขาใส่โกโก้นิบส์ลงไป
ผมไม่มีทางคิดอะไรแบบนั้นได้แน่
มองยังไงก็เหมือนดินน่ะ
แล้วเขาก็เทซุปเห็ดที่ทำมาลงไปบนเห็ดสดๆ
แล้วผมก็จะใส่เห็ดทางการแพทย์ลงไปหน่อย
- เห็ดทางการแพทย์เหรอ - ครับ
เห็ดหิ้งไซบีเรียและเห็ดหลินจือ
ผมกินแล้วจะเป็นยังไง
เดี๋ยวคุณก็รู้ใน 45 นาทีครับ
และเพื่อเป็นการปิดท้าย…
- ครับ - เราจะแต่งด้วยซอร์เรลป่า
อะไรนะ มันอยู่ตรงนั้นเลยนะ
มันบังเอิญขึ้นอยู่ตรงนั้นเหรอ
ยิ่งคุณใช้เวลาอยู่ในธรรมชาติมากเท่าไร คุณก็จะยิ่งเห็นของกินได้มากขึ้นครับ
คือมันดูเหมือนสิ่งที่งอกขึ้นมาจากพื้น
แล้วเขาก็แค่หยิบมันขึ้นมา แล้วโปรยใส่ซุปผม
ได้แล้วครับ
ซุป เห็ดเจ็ดชนิด และสมุนไพรป่ากับโกโก้นิบส์
น่าทึ่งมาก ผมอยากกินอีก
ไม่มีแบบกระป๋องขายเหรอ
ผมขอเอากลับบ้านได้ไหม
ซามี่ คุณช่วยส่งซุปนั่นอัดกระป๋องมาให้ทีสิ
เอาล่ะ ผมจะไปกินเจ้านี่อีกที่ร้านคุณนะ
คุณเอาเก้าอี้มาตั้งตรงนี้เลยก็ได้
มีข่าวใหญ่เกิดขึ้นในฟินแลนด์ ตอนที่เราอยู่ที่นั่นพอดี
เมื่อไม่กี่วันก่อน มีการประกาศผลดาวมิชลินออกมา
และร้านใหม่ร้านเดียวที่ได้ดาวมิชลิน
ทั่วประเทศฟินแลนด์คือร้านฟินเยเวล
เชฟร้านนี้คือทอมมิ ทัวมิเน็น
เขานำเอาอาหารที่พวกเขาเคยกิน ในโรงอาหารโรงเรียน
ซึ่งทุกคนเกลียดเข้าไส้ เอามาดัดแปลงให้อร่อยเลิศ
สิ่งที่ผมชอบก็คือ ผมคุยกับผู้ดูแลของเรา ซาทู
ทันทีที่ผมเข้ามา แล้วเธอก็บอกว่า
"คนฟินแลนด์ส่วนมากไม่อยากกินอาหารฟินแลนด์
เวลาออกไปกินข้าวนอกบ้าน" ใช่ไหมครับ
ตามนั้นเลยครับ
นั่นคือเหตุผลที่เราเปิดร้านนี้ขึ้น
อาหารจานนึงที่ผมจะเสิร์ฟให้คุณ
เป็นอาหารที่หลายคนเกลียดสมัยเรียน
ยอดเลย ผมชอบอะไรที่คนอื่นเกลียด
ซาทู เธอตื่นเต้นกับร้านนี้มาก
บอกว่า "เดี๋ยวฉันต้องมาที่นี่บ้างแล้ว" ดังนั้นซาทู…
ผมเชิญซาทู ผู้ดูแลของเรามาร่วมวงด้วย
ผมต้องการคนที่มีประสบการณ์ตรง กับอาหารโรงเรียนฟินแลนด์
ให้มาชิมความแตกต่าง
ผมจะเริ่มจากอาหารฟินแลนด์ท้องถิ่นมากๆ
อย่างซุปถั่วในเวอร์ชันที่ต่างออกไปครับ
ครับ
และซาทูคงรู้ดีว่าซุปถั่ว เป็นหนึ่งในอาหารธรรมดาสามัญ
ที่เรามักจะกินกัน
- ทั่วไปมาก ใช่ครับ - เหมือนในอเมริกานะ
- ใช่ไหม ร้านไหนก็มีขาย - ดังนั้น…
ว้าว สวยมากเลยเนอะ
- ผมอยากให้คุณชิมก่อน - เชิญเลยครับ
- บอกผมด้วยว่าอร่อยไหม - เชิญเลย
อร่อยกว่าหน่อยไหม
ต้องบอกเลยว่ามันมาจากโลกอื่นเลยล่ะค่ะ
- มันมาจากโลกอื่น - และคุณควรตัก
ให้เจาะลงไปตรงกลางเลยครับ
มันใช้วัตถุดิบเหมือนเดิมหมด
มีหมูรมควันนิดหน่อย ครีมมัสตาร์ด
ไวท์ซอสและซอสแฮม
โห
จานต่อไปจะย้อนกลับไปหน่อย
นี่คือหัวเซเลอรี
เป็นคุณเห็นหน้าตามันแบบนี้แล้วจะสั่งไหมครับ
มันไม่เย้ายวนเลย
เหมือนมีก้อนหินมาตั้งบนจาน
แล้วคุณก็ต้องหั่นมันออก
ข้างในก็จะดูชุ่มฉ่ำ นุ่มละมุน หอมมันอร่อย
เสิร์ฟพร้อมกับลินกอนเบอร์รีดองและเนย
มันเป็นหนึ่งในสุดยอดผักเลยนะครับ
รสชาติเข้มข้น
และเรียบง่ายมากๆ ไม่ได้ใส่อะไรมากเลย
ผมดูเหมือนมันฝรั่ง
หรืออาจจะรสชาติเหมือนดอกกะหล่ำนะ แต่ว่าไม่เลย
- อร่อยกว่าเยอะ - มันเข้มข้นกว่า
มากเลยล่ะ แต่ผมชอบนะ มันอร่อยมาก
ใช่ ยอดเลยค่ะ
พูดชื่อให้ผมฟังอีกทีสิ ผมอยากพูดให้ถูก
- "ฟินยาเวล" เหรอ - ฟินเยเวล
"ฟินเยเวล"
ซึ่งแปลว่า "ปีศาจฟินแลนด์"
มันเคยเป็นคำไม่ดีนี่
มันเป็นคำไม่ดีอยู่สองสามทศวรรษ
แต่เราอยากยึดมันมาจากสวีเดน
และเปลี่ยนให้เป็นคำที่ดี เพื่อให้มันเป็นจุดแข็งของเรา
- สมน้ำหน้าพวกสวีเดน - ใช่
ไปที่จานต่อไปเลยนะครับ
- อร่อยเนอะ - ค่ะ
ซึ่งเป็นอาหารโรงเรียนเวอร์ชันของเรา ที่ผมพูดถึงไป
ติลิลิฮา
คุณรู้จักดี
- ค่ะ เป็นอาหารที่ห่วยที่สุดเลย - เนื้อและผักชีลาว
ที่จริงแล้วมันแย่มากๆ
จนถูกโหวตให้ตัดออกจากเมนูโรงเรียนไป
เวอร์ชันดั้งเดิมจะมีซอสและเนื้อสัตว์ อย่างดีก็เป็นเนื้อลูกวัว
แต่ส่วนมากแล้วจะเป็นเนื้ออะไรก็ตามที่หาได้
มันอาจจะแบบ…
- แข็ง - เหนียวยืดเป็นเส้นๆ
- แล้วก็แบบ… - ใช่
- เหมือนบ้านผมตอนเด็กๆ เลย - แล้วคุณก็…
คุณมีปมกับเมนูนี้
โอเค
เชิญเลยครับ
- ย้อนกลับไปยัง… - ฉันเป็นสัตว์ทดลองสินะคะ
ครับ ย้อนกลับไปยังวัยเด็กที่คุณไม่เคยพบ
ค่ะ
มันคือปมในวัยเด็กที่ย้อนกลับมาน่ะ
ผมไม่มีปมในวัยเด็กนะ เลยจะซัดคำใหญ่ๆ เลย
ดูนั่นสิ ดูก็รู้ว่าอร่อยแน่
ซาทู!
- เร็วเข้า ตักคำใหญ่ๆ หน่อย - เราต้องแย่งกันแน่เลย
ใช่ แย่งกับผมหน่อยสิ
ฟินเยเวล
ถ้านี่เป็นมื้อเที่ยงที่โรงเรียนผมนะ
ผมคงเรียนเก่งกว่านี้แน่นอนเลย
ซาทู มันอร่อยมากเลยนะ คุณคิดยังไงกับมันน่ะ
ฉันว่ามันยอดมากเลย
- ใช่ - ค่ะ
มันทำให้วัยเด็กของคุณเปลี่ยนไปใช่ไหม
ค่ะ มันเยียวยาฉัน เยียวยาปมในใจ
อร่อยมาก เวทมนตร์ของอาหารครับทุกท่าน
- ริชาร์ด - หือ
ไม่มีให้นายหรอก
เสียใจด้วยนะครับ ริชาร์ด
ขอบคุณครับ
คุณพูดแบบที่เราพูดในรายการก็ได้นะ
- พูดพร้อมกันเลยไหมครับ - ครับ
- โถ ริชาร์ด - โถ ริชาร์ด
มีความสุขจังเลย
โอเค ตอนนี้เราจะไปทำอะไร ที่เราไม่เคยทำในรายการมาก่อน
เราจะได้พบกับผู้นำระดับโลกครับ
นายกรัฐมนตรีของฟินแลนด์ ตกลงที่จะมาดื่มกาแฟกับผม
บนหนึ่งในหลายร้อยเกาะทั่วเฮลซิงกิ
และที่นี่คือเกาะลอนนา
และบนเกาะลอนนาก็มีคาเฟ่แค่แห่งเดียว ซึ่งเราจะไปพบกันที่นั่นครับ
- ท่านนายก - ค่ะ
- ยินดีที่ได้รู้จักครับ - ยินดีที่ได้รู้จักค่ะ
- สบายดีไหมครับ - สบายดีค่ะ ขอบคุณที่ถามนะคะ
เป็นเกียรติมากเลยที่ผมได้อยู่กับคุณวันนี้
นี่คือซานน่า มาริน
เธอเคยเป็นรัฐมนตรีกระทรวงคมนาคมมาก่อน
และตอนอายุ 35 ปี
เธอก็ได้เป็นหนึ่งในผู้นำโลกที่อายุน้อยที่สุด
- ดีใจจริงๆ ที่คุณมาที่นี่ - ผมดีใจที่ได้มาที่นี่
เกาะคุณมันสวยงามมากๆ ทั้งเมืองและชนบทก็งดงาม
- ใช่ค่ะ - คุณรู้จักทุกเกาะไหมครับ
ไม่ครบค่ะ แต่ฉันเคยมาที่นี่แล้ว มันมีซาวน่าดีๆ อยู่นะคะ
- เหรอครับ - ค่ะ เป็นซาวน่าสาธารณะในตอนเย็น
- มีซาวน่าอยู่ทุกที่เลย - ใช่ค่ะ
ผมไปเข้าซาวน่าบนเรือมาด้วย
- ได้ว่ายน้ำไหมคะ - เปล่า ผมไม่ได้บ้านะ
มันยังไม่หนาวเท่าไรนะคะ
เป็นคุณจะกระโดดลงน้ำตอนนี้เหรอ
ตอนนี้คงไม่ค่ะ เพราะเราถ่ายรายการอยู่ แต่ว่า…
ไม่นะ ผมว่าเราจะเปลี่ยนรายการละ
เราจะให้ท่านนายกของฟินแลนด์กระโดดลงน้ำ
ผมมาที่นี่ในฐานะนักท่องเที่ยว และผมรักในสิ่งที่เห็น
ผมเห็นความงดงาม อากาศบริสุทธิ์ น้ำสะอาด
ทุกคนในฟินแลนด์มีความสุข
ผมอ่านเจอมาว่า พวกคุณเป็นคนที่มีความสุขที่สุดในโลก
จริงไหมครับ
ก็ใช่ค่ะ ไม่ใช่ว่าเราสดใสร่าเริงตลอดเวลา
มันเป็นเพราะเรามีสังคมที่ดี ซึ่งมีความมั่นคงปลอดภัย
- ครับ - ที่ทุกคนมีหน้าที่รับผิดชอบ
และเราก็มีระบบสังคมและระบบการแพทย์ที่ดี
เราถึงเป็นประเทศที่มีความสุขที่สุดในโลกค่ะ
มันเป็นความสุขที่ลึกซึ้ง ไม่ใช่แค่ผิวเผิน
ใช่เลยค่ะ
ผมรู้ว่าธรรมชาติเป็นเรื่องสำคัญสำหรับคุณ
ใช่ค่ะ มันเป็นความท้าทายครั้งใหญ่ของมนุษย์
การเปลี่ยนแปลงสภาพภูมิอากาศ และการสูญเสียความหลากหลายทางชีวภาพ
เราอยากจะเป็นสังคมที่ปล่อย ก๊าซคาร์บอนไดออกไซด์เป็นศูนย์แห่งแรก
และเราตั้งเป้าจะทำเช่นนั้นให้ได้ในปี 2035 ค่ะ
- น่าทึ่งมากเลย - ซึ่งนับว่าเร็วมาก
และที่จริงแล้วสิ่งที่สำคัญที่สุด
คือมันไม่ได้เป็นแค่โครงการของรัฐ
- ครับ - ไม่ใช่โครงการของนักการเมือง
แต่เป็นโครงการของทั้งสังคม
ถ้าเราไม่ลงมือเปลี่ยนมัน ทุกอย่างก็จะเสื่อมสลาย
ถ้ามันขึ้นอยู่กับผม
คนหนุ่มสาวควรจะมีตำแหน่ง ที่มีอำนาจในโลกนี้มากขึ้นครับ
โทษทีค่ะ ฉันพูดเยอะมากเลย
- ไม่ครับ เราชอบแบบนั้น - โอเค ไม่เป็นไรสินะคะ
มันดีกว่าให้ผมพูดมาก
ถ้าเกิดเราได้มานั่งกับท่านนายก
เราก็ควรให้เขาพูดมากกว่าเรานะ
คุณมีครอบครัวไหมครับ
ฉันมีสามีและลูกเล็กค่ะ
โอ้ ลูกคุณอายุเท่าไรครับ
ลูกสาวฉันอายุสามขวบครึ่งค่ะ
- เยี่ยมเลย - ค่ะ
ผมอ่านเจอมาว่าคุณเคยเป็นนักทำขนม
- อะไรนะคะ - สมัยมหาลัยน่ะ จริงไหมครับ
- ฉันทำงาน… - ในร้านเบเกอรี่เหรอ
ในร้านเบเกอรี่อยู่ครั้งนึงช่วงปิดเทอม
ตอนอายุ 15 ค่ะ ไม่ได้เป็นนักทำขนมหรอก
เพราะอย่างนั้นคุณถึงได้อยากเจอฉันสินะคะ
- ให้ฉันทำขนมให้คุณ - ใช่เลย!
ได้ยินมาว่าเธอเคยทำคุกกี้ เข้าใจผิดซะได้เรา
ถึงเวลาของความสนุกแล้ว
เราจะไปร้านอาหารประจำชาติของฟินแลนด์
ที่ตั้งอยู่ในเฮลซิงกิ
มันชื่อว่าซาวอย และเปิดมาตั้งแต่ปี 1937
เคนเนธพาผมไปที่นั่นเพื่อพบกับ เชฟเฮเลน่า พัวลักกา
และเธอมีสิ่งพิเศษสำหรับเราด้วย
ที่จริงเรากำลังทำวอร์ชมัคค่ะ
วอร์ชมัคเป็นอาหารดั้งเดิมที่สุดในซาวอย
มันคือเมนูปลาแฮร์ริงสับ และใส่เนื้อลงไปจำนวนมาก
และเสิร์ฟร้อนๆ
ผมไม่เคยกินเลยครับ ฟังดูเหมือนภาษายิดดิช
- เป็นภาษายิดดิชครับ - จริงเหรอ
ครับ แปลว่า "อาหารเรียกน้ำย่อย"
ค่ะ ตอนที่ฉันเพิ่งเริ่มทำงานที่นี่
บรรดาลูกค้าประจำเอาแต่บอกว่า
"คุณห้ามแตะต้องวอร์ชมัคนะ ห้ามเอาออกจากเมนูเด็ดขาด"
"มันต้องเป็นเหมือนเดิม"
เพราะมันเป็นประวัติศาสตร์ของร้านซาวอย
เมนูวอร์ชมัคดั้งเดิมของซาวอย มาจากนายพลแมนเนอร์ไฮม์
ซึ่งเป็นบุคคลสำคัญในประวัติศาสตร์ฟินแลนด์
เขาเคยเป็นผู้นำกองทัพ และเป็นประธานาธิบดีของฟินแลนด์
ดังนั้นเมื่อคนแบบนั้น ขอให้คุณทำเมนูโปรดของเขา วอร์ชมัค
คุณก็ต้องทำ
ฉันเกิดไอเดียขึ้นมาว่า น่าจะลองทำเป็นวอร์ชมัคเพลเมนี
และนั่นน่าจะเป็นวิธีเสิร์ฟวอร์ชมัคที่หรูหราขึ้น
ที่อยู่ด้านในนั้น…
คือวอร์ชมัคค่ะ
แต่นี่คือการนำเสนอของคุณ
ใช่ค่ะ
ตอนนี้มันหรูหราสุดๆ ไปเลย
ทานให้อร่อยนะคะ
ดูความงามนั่นสิ
- คิดว่าไงครับ - นั่นมันสุดยอดเลย
สิ่งแรกที่ผมลิ้มรสได้คือปลาแฮร์ริง
เป็นรสหมักดองน้ำส้ม ซึ่งผสมผสานกับเนื้อวัวตุ๋น
มันอร่อยมากจนแค่พูดถึงนี่ ผมก็น้ำลายสอแล้ว
มันเป็นเทคนิคพิเศษนะครับ
ใช่ค่ะ ฉันว่ามันน่าสนใจดี ที่รสปลาแฮร์ริงมันกระแทกขึ้นมาเลย
แล้วรสนุ่มนวลของเนื้อก็ตามมา
เหมือนกินหลายๆ เมนูในคำเดียว
เคนเนธ ดูเราสิ
ปลาแฮร์ริงสับ
น่าทึ่งเนอะ เรียบง่าย
แต่คุณทำให้มันหรูหรา
คุณดูมีความสุขมากเลย ฉันมีความสุขเวลาคุณมีความสุข
- ขอบคุณครับเชฟ - ขอบคุณ
พวกเขามีโต๊ะของแมนเนอร์ไฮม์ ที่เขาเคยนั่งอยู่ตรงนี้ด้วย เราขอ…
- โต๊ะประจำเขาเหรอ - ใช่
เป็นร้านที่สวยมากเลย ดูวิวนี่สิ
และนี่คือท่านนายพล
และโทรศัพท์ของเขา
- จริงเหรอ - ครับ
โอ๊ะ มีคนโทรมา
ฮัลโหล แมนเนอร์ไฮม์พูด
ไม่ ผมกำลังกินวอร์ชมัค
ให้พวกเขารอก่อน
เฮ้กูเกิล วิดีโอคอลหาแบรด
- นั่นไง! - ฮัลโหล
- ดูนั่นสิ - สบายดีไหม
สุดหล่อ
- วิกตรงยัง - วิกเข้าที่ละ
ดีขึ้นไหม ดีใจที่ได้เจอนะ นายอยู่ไหนน่ะ
เฮลซิงกิ
นั่นมัน…
- นั่นมันเมืองแวมไพร์นี่ - ไม่
- นั่นมันถิ่นกำเนิดแวมไพร์ไม่ใช่เหรอ เฮลซิงกิ - นั่นมันแวน เฮลซิง
ในหนังแดร็กคูลา
เฮลซิงกิอยู่ในฟินแลนด์เถอะพวก
มันคงจะ… ได้ยินว่ามันดีมากเลย
ไม่มีใครหน้าตาเหมือนนายเลย
ได้ยินแบบนั้นเป็นหนที่สามของวันละ
ไม่เหมือนฉันด้วย ใช่
เราหน้าตาเหมือนจะอยู่ได้อีกไม่นานไง
คือฉันไปเจอคนนึงมา เขาเป็นผู้ชายที่น่ารักและใจดีสุดๆ
เขาพาฉันออกไปเก็บเห็ดในป่า
บอกไว้เลยนะ ฟิล
- หือ - นั่นแหละวิธีที่เขาจะกำจัดนาย
เขาจะพานายออกไปหาของป่า พอภาพตัดไปนายก็…
ไปนอนเป็นปุ๋ยเห็ด
อาหารที่นั่นเป็นไง
- สวัสดี มองเห็นไหม - อะไรน่ะ บลินต์เหรอ
ว้าว! ขนมอบเหรอ
ใช่ เป็นขนมอบที่สวยมาก อย่างกับขนมปังอบเชยระดับโลกน่ะ
แบรด
- อร่อยไหม - ไม่เอาน่า
อีกหนึ่งเหตุผลที่ต้องมานี่
นี่แบรด เวลาที่ฉันโทรหาคนเจ๋งๆ แบบนาย
- อืม - ฉันจะขอให้…
เล่าหนึ่งมุกให้แม็กซ์
โอเค
นายพอจะมีมุกที่แม็กซ์น่าจะชอบไหม
โอเค นายก็รู้ว่าฉันรักแม็กซ์
เขาคือพ่อแบบที่ฉันอยากมีมาตลอด
คือนายก็เคยเจอพ่อฉันละ เขาแบบ…
ดังนั้นเพื่อเป็นเกียรติแด่แม็กซ์ ฉันจะเล่ามุกนึงนะ
มีบุรุษดับเพลิงสองคนกำลัง*กัน ในห้องที่มีควันโขมง
โอเคนะ แล้ว…
- คัตเลย - ฮัลโหล
โอเค
- นายไม่อยากฟังตอนจบเหรอ - มีมุกอื่นไหม
มีสิ
ไอ้* สองคนนี้กำลังทะเลาะกันเรื่อง*
และ… ก็ได้
ฉันว่ามันจบละ
โอเค
ฝ่ายบุคคลโทรมาแล้วนั่นน่ะ
นั่นสินะ
โอเค นี่มุกฉัน
ฉันรักนายชะมัด
มุกนี้เพื่อเป็นเกียรติแด่แม็กซ์ พ่อของฟิลซึ่งฉันรักมาก
มีผู้หญิงยิวสามคนนั่งอยู่บนม้านั่งในสวน
แล้วพวกเธอก็คุยกันว่าตัวเองมีลูกชายที่แสนดี
สาวยิวคนแรกบอกว่า
"ลูกชายฉันดีที่สุด! ฉันได้รับดอกไม้ทุกวันสะบาโตเลย"
สาวยิวคนที่สองบอกว่า
"ต้องขอบอกเลยนะว่าลูกชายฉัน…
ดีที่สุดแล้ว เพราะเขาโทรหาฉันอาทิตย์ละสามหน"
และคุณแม่ยิวคนที่สามก็บอกว่า
"แหม ขอบอกเลยนะว่าลูกชายฉันน่ะดีที่สุด"
"เขาไปบำบัดอาทิตย์ละห้าวัน
และเขาก็พูดถึงแต่เรื่องฉัน"
นั่นมันเล่นประเด็นอ่อนไหวนะ
ฟิลลี่ ฉันรักนาย
ตอนนั้นที่นั่นกี่โมงเหรอ
ที่เฮลซิงกิเพิ่งแปดโมงเช้า ส่วนแอลเอก็สี่ทุ่มใช่ไหม
- ใช่ สี่ทุ่ม - ใช่
เมียฉันอยู่บนเตียงสนิทไปละ
- ใช่ - ผีดอน ริคเคิลส์
มุกเดาทางได้เว่อร์
- เธอยืนอยู่ตรงนั้นไหม - อืม
- ฟิลฝากสวัสดีแน่ะ - สวัสดี
มานี่สิ มานี่สิเว้ย!
ขอเวลาเดี๋ยว
มานี่เลย
มานี่นะ เขารวยนะอิซซี่ มานี่เร็ว
มองฟิลสิ เพราะเขาแท้ๆ เธอถึงมีแหวนใส่
สวัสดีฟิลสิ
โอ้ ดูสิคนสวย สวัสดีอิซซี่
เธอช่าง… สวยมากเลยใช่ไหมล่ะ
- ไว้ไปกินข้าวกันนะ - สัญญาณหายแฮะ
คือเธอ… เธออารมณ์ไม่ค่อยดีน่ะ
ฉันไม่ได้คุยกับนาย แบรด
เล่นงานกันจนได้นะ!
- โอเคเพื่อน ชาลอม! - รักนะ รักษาตัวด้วย
- บาย - ชาลอม
เพื่อนสุดฮาของผมเอง
สำหรับที่สุดท้ายเราจะไปกินบาร์บีคิวกัน
ในเฮลซิงกินี่แหละ
หุ้นส่วนร้านบีสโมคเกอรี่ คาร์รี นีนิวาร่าสัญญาว่าจะจัดของอร่อยไว้ให้
สวัสดีครับ
สวัสดีค่ะ
และนี่คือเพื่อนใหม่ของผม ซาร่า เคนเนธ แซม และคิม
ผมสนุกมากที่ได้อยู่กับพวกเขา
- ดื่มจินเหรอ - ใช่
ไม่ใช่แค่จินนะ แต่เป็นจินชั้นดี
- สบายดีนะ - ค่ะ ดีใจที่ได้เจอคุณนะ
- ดีใจที่ได้เจอนะ - ตรงนั้นเบาๆ หน่อย
แด่เพื่อนใหม่ของผมในฟินแลนด์ และแด่เฮลซิงกิ
และช่วงเวลาดีๆ ที่ผมได้พบเพราะพวกคุณ
ขอบคุณ
- ขอบคุณที่มาครับ - ขอบคุณ
ดีใจที่คุณมานะครับ
ผมก็ดีใจที่ได้มา
- โอ้ เอาแล้ว - ดูนั่นสิ
ผักดอง
บาร์บีคิวก็มาแล้ว
ดูซี่โครงพวกนี้สิ ดูเนื้อติดมันนี่สิ
ถ้าผมไม่ได้นั่งอยู่ที่เฮลซิงกิกับเพื่อนๆ ล่ะก็
ผมคงนึกว่าตัวเองนั่งอยู่ทางใต้ของอเมริกา
มีเบียร์ไหม
โหดมาก จิบจินไปหนึ่งอึก แล้วเขาก็ "ขอเบียร์ด้วยได้ไหม"
อยากทำให้มันเป็นสไตล์ฟินแลนด์ไง
เชฟ เนื้อติดมันอร่อยมาก ขอบคุณมากเลย
อร่อยหมดเลย
ผมชอบความเปลี่ยนแปลงที่คุณทำนะ
และทีมงานก็น่าทึ่งมากๆ เลย บรรยากาศดีมากเลยนะคะ
- ทีมงานนี่น่ะเหรอ - ใช่ค่ะ! เป็นทีมที่เจ๋งมาก!
ดูนี่สิ ปรบมือให้ทีมงานด้วย หาดูที่ไหนไม่ได้แล้ว
- คือว่า… - ห้ามเติมจินให้ซาร่าแล้วนะ
แล้วผมว่าเขาทำพาสทรามี่ให้ผมโดยเฉพาะนะ
ว้าว!
ทีนี้แหละใช่เลย
ฉันชอบตัวบีจัง
- ที่ประทับมาเหรอ - ใช่
คุณได้ชิ้นที่ชอบแล้วสินะ
- โอเค - มันเริ่มจริงจังละ
มันเริ่มจริงจังแล้วจริงๆ
มันมีรสเผ็ดนิดๆ ตามมา
ใช่
มัสตาร์ดก็อร่อย ผักดองก็อร่อย
ปกติพวกเขาจะใส่โคลสลอว์ในนั้นแทนผักดอง
และก็น้ำสลัดรัสเซีย ผมชอบเลย
นั่นคือสิ่งที่ฉันชอบมากเกี่ยวกับฟินแลนด์
- มันไม่เหมือนรูเบนในนิวยอร์ก - ไม่เป็นไรหรอก
- ไม่ต้องเหมือนก็ได้ - แต่มันมีลูกเล่นของมัน
ผมคาดไม่ถึงเลย
มันเหมือนช่วงแลกเปลี่ยนวัฒนธรรมน่ะ
ผมจะตอบแทนอะไรพวกเขาได้บ้าง
ไม่รู้สิ ผมมีกลหนึ่งอุบไว้อยู่
ได้เวลาของหวานแล้ว
นี่คือสิ่งที่ถูกคิดค้นขึ้นในบรุกลิน นิวยอร์ก
- น่าจะสักร้อยปีที่แล้วโดย… - จริงเหรอ
ผู้อพยพยิวชาวเยอรมัน และนี่เรียกว่าเอ้กครีม
พอคุณคนไป…
ชอบเสียงนี้จัง
ก็ค่อยใส่โซดาตาม
เห็นไหม
- ว้าว - มันจะกลายเป็นโฟม
- เอาเลย เท… - พระเจ้า ดูนั่นสิ
ใช่ คนไปเรื่อยๆ แล้วก็เท
เป็นกลที่เจ๋งดีเนอะ
มาดื่มฉลองสไตล์ฟินแลนด์กัน
โอเคๆ
คิปปิส
ว้าว
- เบาดีนะ - มิลค์เชกแบบแคลอรีต่ำ
- ใช่เลย! - อร่อยเนอะ
ผมดีใจที่ได้แลกเปลี่ยน รสชาติบ้านผมให้พวกคุณบ้าง
ขอบคุณที่แบ่งปันกันครับ ขอบคุณมากเลย
ผมอ่านเจอมาว่าคนฟินแลนด์ เป็นคนที่มีความสุขที่สุดในโลก
แต่พวกเขาไม่แสดงออก
พวกเขาไม่ได้หัวเราะง่ายๆ
คุณเลยอาจจะต้องกระเทาะเปลือกนั้นหน่อย
ทั้งหมดนั่นมันโกหกทั้งเพ
เพราะคนที่ผมได้เจอในเมืองอันงดงามนี้
พร้อมต้อนรับเราและใจดีมาก
ความสนใจและเอาใจใส่
ที่พวกเขามีต่อโลกรอบตัวนั้น
อาจเป็นเคล็ดลับไปสู่ความสุขก็ได้
ครั้งหน้าที่คุณมาที่เฮลซิงกิ
เราจะมีผลิตภัณฑ์ ที่เรียกว่าคิมส์เอ้กครีมขายแล้วนะ
- และผมจะบอกว่าบอกแล้วไง - ผมจะฟ้องคุณ
อาจจะจริงก็ได้นะนั่น
เฮ้กูเกิล แปลข้อความนี้เป็นภาษาฟินแลนด์ที
"ขอบคุณนะ ฟินแลนด์
ที่ต้อนรับขับสู้ผมอย่างดี"
"ผมสนุกกับช่วงเวลาที่นี่ และผมรักคุณ"
"ขอบคุณครับ"
- นี่ ชนแก้ว! - ชน
ได้โปรดเถอะใครสักคน
ใครสักคน
ได้โปรดเถอะใครสักคน
ใครสักคน
ได้โปรดเถอะใครสักคน
ใครสักคน
ได้โปรดเถอะใครสักคน
ใครสักคน
ได้โปรดเถอะใครสักคน
ใครสักคน
ได้โปรดเถอะใครสักคน
ใครสักคน
ใครสักคนให้อาหารฟิลหน่อย
ได้โปรดเถอะใครสักคน
ใครสักคนให้อาหารฟิลหน่อย
ใครสักคนช่วยให้เขาเดี๋ยวนี้เลย
คำบรรยายโดย นันทพร อนุชิตดัสกร